  Константин Вознесенских Майя Бывальцева Вуись шутэтскон нуналъёсы Удмуртиын куазь чебереныз уз шумпотты, уйёсы лымыен суро зорылоз. Со сярысь улосвыл Гидрометцентрлэн пресс-службаез ивортӥз. Вуоно уе зорыны кулэ ӧвӧл, но температура -6 градусозь лэзькоз. 30-тӥ оштолэзе нуназе интыосын, нырысь ик уйпал ёросъёсын, ӧжыт зороз но лымыялоз, омыр +8…+13 градусозь шуналоз. 1-тӥ куартолэзе потон уе быдэс шаерын зороз но лымыялоз, куд-ог интыосын нуназе но. Уйин -1…+4, нун6азе +5…+10 градус возиськоз. 2-тӥ но 3-тӥ куартолэзе ӧжыт зороз, уйин лымыен суро. Арнянуналэ уйин -2…+3, нуназе +7…+12 градус луоз. Вордӥськонэ вакчи дырлы шуныт кариськыны кутскоз: уйин температура -1…+4, нуназе +11…+16 градусозь ӝутскоз. 30-тӥ оштолэзьысен 3-тӥ куартолэзёзь тӧл секундскын 9-14 метрозь пельтоз. Нырысь-валысь чакланъёсъя, 4-тӥ куртолэзе тросаз ёросын дырын-дырын ӧжыт но золгес зорылоз, тӧл секундскын 15 метрозь кужмоялоз. Уйин +1…+6, нуназе +12…+17 градус луоз. Тегъёс: куазь лымы зор тулыс Гидрометцентр Удмуртия  